মুহাম্মাদ আব্দুল বারি

মুহাম্মাদ আব্দুল বারি এফআরএসএ(ইংরেজি: Muhammad Abdul Bari) হলেন লন্ডনের ইস্ট লন্ডন মসজিদের প্রাক্তন চেয়ারম্যান এবং "মুসলিম কাউন্সিল অফ ব্রিটেন" এর প্রাক্তন সেক্রেটারী জেনারেল (২০০৬-২০১০)। তিনি "ইসলামিক ফোরাম অফ ইউরোপ"এর সভাপতি হিসেবেও দায়িত্ব পালন করেছেন। আমানাহপ্যারেন্টিং.কম নামে তার একটি নিজস্ব সন্তানপালনের পরামর্শ বিষয়ক তার একটি অনলাইন প্লাটফর্ম রয়েছে। জন্মসূত্রে তিনি বাংলাদেশী। চট্টগ্রাম বিশ্ববিদ্যালয়ে পড়াশুনা শেষ করে ১৯৭৮ সালে তিনি বাংলাদেশ বিমানবাহিনীতে যোগ দেন। পরে তিনি যুক্তরাজ্যে চলে যান। ১৯৮৩ সালে ইংল্যান্ডে পিএইচডি করার জন্য তিনি স্কলারশিপ পান। লন্ডনের কিংস কলেজে তিনি পদার্থবিজ্ঞানের উপর পিএইচডি করেন এবং রয়াল হলোওয়ে কলেজ, ইউনিভার্সিটি অফ লন্ডন'এ পোস্টডক্টরাল রিসার্চার হিসেবে যোগ দেন। ১৯৯১ সালে কিংস কলেজ থেকে এডুকেশনের উপর পোস্ট গ্র্যাজুয়েট সার্টিফিকেট অর্জনের পর তিনি শিক্ষকতা পেশায় প্রবেশ করেন। লন্ডনের হেরিঙে একটি সেকেন্ডারি স্কুলে পাঁচ বছর ধরে তিনি বিজ্ঞানের শিক্ষক হিসেবে দায়িত্ব পালন করেন। ১৯৯৭ সালে তিনি টাওয়ার হ্যামলেট এডুকেশনাল সোসাইটিতে একজন বিশেষজ্ঞ শিক্ষক হিসেবে যোগদান করেন। তিনি একাধারে একজন পদার্থবিজ্ঞান গবেষক, বিজ্ঞান শিক্ষক এবং লন্ডনের একজন এডুকেশনাল নীডস বিষয়ের গবেষক। মুহাম্মাদ আব্দুল বারি ইস্ট লন্ডনের নানাবিধ সম্প্রদায়কে বিভিন্ন পদবীতে প্রায় তিন দশক ধরে সেবা প্রদান করেছেন। ২০০২ সাল থেকে তিনি ইষ্ট লন্ডন মসজিদের ট্রাস্টি সদস্য হিসাবে আছেন। ২০০৯ সালে তিনি মসজিদটিকে সুপার মডেল মসজিদ হিসাবে বিজয়ি করতে বিশেষ বদান রাখেন। এছাড়া তিনি ইষ্ট লন্ডন কমিউনিটি সংস্থার দাতা সদস্য। ২০০৬ সাল থেকে ২০১০ সাল পর্যন্ত তিনি মুসলিম কাউন্সিল অব ব্রিটেনের সেক্রেটারি জেনারেলের দায়িত্ব পালন করেছেন। এর পূর্বে তিনি সংস্থাটির ডেপুটি সেক্রেটারি জেনারেল হিসাবেও দায়িত্ব পালন করে ছিলেন। পদার্থ বিজ্ঞানে ডক্টরেট ডিগ্রি গ্রহণের পর তিনি লন্ডনের কিংস কলেজে অধ্যাপক হিসাবে নিয়োগ পান। তিনি লন্ডনের মুসলিম এইডের দাতা সদস্য। এছাড়া তিনি ২০১২ সালে অনুস্টিত অলিম্পিক গেইমের পরিচালনা কমিটির কার্যকরী পরিষদ সদস্য ছিলেন। ব্যক্তিগত জীবনে তিনি বিবাহিত এবং চার সন্তানের জনক। আব্দুল বারি, মুহাম্মাদ (2002). The Greatest Gift: A Guide to Parenting from an Islamic Perspective. Ta-Ha Publishers. আইএসবিএন ৯৭৮-১-৮৪২০০-০৪৪-১ আব্দুল বারি, মুহাম্মাদ (2005). Race, Religion, & Muslim Identity in Britain. Renaissance Press. আইএসবিএন ৯৭৮-০-৯৫৪৩২৯৪-৭-১ আব্দুল বারি, মুহাম্মাদ (2007). Marriage and Family Building in Islam. Ta-Ha Publishers. আইএসবিএন ৯৭৮-১-৮৪২০০-০৮৩-০ আব্দুল বারি, মুহাম্মাদ (2011). Addressing Adolescence: A Guide to Parenting in Islam. Ta-Ha Publishers. আইএসবিএন ৯৭৮-১-৮৪২০০-১২৫-৭ আব্দুল বারি, মুহাম্মাদ (2012). British, Muslims, Citizens: Introspection and Renewal. Consilium Publishing. আইএসবিএন ৯৭৮-১-৬২০৯৫-০৯৭-৫ আব্দুল বারি, মুহাম্মাদ (2013). Meet the Challenge, Make the Change: A call to action for Muslim civil society in Britain, Cordoba Foundation. ব্রিটিশ বাংলাদেশী "London Gazette – Issue 56797" (PDF)। ৩১ ডিসেম্বর ২০০২। সংগ্রহের তারিখ ৬ ডিসেম্বর ২০০৮।  Inextricably linked to controversial mosque: the secret world of IFE| Andrew Gilligan| The Telegraph| 28 Feb 2010 "Bari in olympic.org"।  "Bari in bbc.co.uk"।  উইকিমিডিয়া কমন্সে মুহাম্মাদ আব্দুল বারি সংক্রান্ত মিডিয়া রয়েছে। Harrison, David. Media 'contributing to rise of Islamophobia' আর্কাইভইজে আর্কাইভকৃত ৫ মে ২০১৩ তারিখে. The Telegraph. 10 September 2006 'UK will become Nazi Germany' if it's not careful when tackling terrorism, says Muslim leader. Daily Mail. 10 November 2007 'British should try arranged marriages' আর্কাইভইজে আর্কাইভকৃত ৫ মে ২০১৩ তারিখে. The Telegraph. 10 June 2006 'Trust at risk' after terror raid. The Guardian. 6 June 2006 Eid in the square. BBC London News. December 2006 UK Muslim Leader Urges More Positive Focus. Sky News. 10 November 2007 Sylvester, Rachel; Thomson, Alice. Dr Bari: Government stoking Muslim tension The Telegraph. 10 November 2007